Document ID: /fineweb-2-swissfilter-quality_10-filterrobots/filtered/02686.jsonl.gz/33

S-a lansat proiectul "O oră pentru democrație", primul proiect de educație din România inspirat de modelul democrației participative elvețiene
S-a lansat proiectul "O oră pentru democrație", primul proiect de educație din România inspirat de modelul democrației participative elvețiene
Asociația Mișcarea pentru Acțiune și Inițiativă Europeană derulează în perioada 2 februarie 2015 – 31 iulie 2016 proiectul “O oră pentru democrație”, co-finanțat printr-un grant din partea Elveției prin intermediul Contribuției Elvețiene pentru Uniunea Europeana extinsă.
Proiectul “O oră pentru democrație” își propune crearea de oportunități, cu ajutorul expertizei elvețiene, pentru tinerii din Drobeta-Turnu Severin, cu scopul de a înțelege democrația participativă și de a se implica în comunitatea lor. În Drobeta-Turnu Severin, la fel ca în multe alte orașe din România, oportunitățile de manifestare a potențialului tinerilor sunt reduse, cu toate că cei mai mulți resimt nevoia de a participa activ la viața comunității din care fac parte.
Proiectul oferă câteva soluții în acest sens prin :
- Dezvoltarea și implementarea unui program pilot de educație democratică, care îmbină metode de educație formală cu tehnici non-formale, în rândul a 210 elevi de liceu;
- Crearea a trei cluburi de democrație, prin care cel puțin 150 tinerii din Drobeta-Turnu Severin vor fi sprijiniți să se implice în mod activ în rezolvarea problemelor comunității din care fac parte;
- Organizarea unui seminar național cu tema “Rolul educației în creșterea gradului de conștientizare a importanței democrației participative” la care vor participa 70 de reprezentanți ai instituțiilor și organizațiilor nonguvernamentale interesate de democrația participativă;
- Organizarea unei “Şcoli de vară” în Elveția la care vor participa 12 elevi din Drobeta-Turnu Severin aleși în urma unui concurs de dezbateri și a implicarii în proiect.
Prin intermediul acestui proiect, tinerii vor înțelege mecanismele de funcționare a democrației participative și în plus se vor putea implica direct prin dezbateri și acțiuni de voluntariat.
Proiectul, realizat în parteneriat cu Asociatia Româno-Elvețiană pentru Integrare din Elveția Centrală și trei licee din Drobeta-Turnu Severin: Colegiul Național Pedagogic „Ștefan Odobleja”, Colegiul Național „Gheorghe Ţiteica” și Colegiul Tehnic „Decebal”, are o valoare de 111.333 CHF, din care 99.990 CHF reprezintă grantul din partea Elveției și 11.343 CHF contribuția Asociației Mișcarea pentru Acțiune și Inițiativă Europeană.
“O oră pentru Democrație” este un pas prin care tinerii severineni vor înțelege concret ce înseamnă democrația participativă de inspirație elvețiană. Această idee pusă în practică poate deveni, prin participare activă și conștientizarea puterii implicării, o demonstrație a faptului că schimbarea e posibilă și că tinerii pot fi o resursă pentru oraşul Drobeta-Turnu Severin.
Pentru informații suplimentare, vă invităm să contactați pe:
Ion – Constantin ȘOLGA,
Manager Proiect,
Tel: 0040 722 556 548
ASOCIAȚIA MIȘCAREA PENTRU ACȚIUNE ȘI INIȚIATIVĂ EUROPEANĂ
Asociația Mișcarea pentru Acțiune și Inițiativă Europeană a fost creată în 2012, cu scopul de a susține transformarea României într-o societate are pune preț pe cunoaștere, creativitate, inovație, respect pentru diversitate și încredere. Prin proiectele realizate, asociația își propune să susțină tinerii care doresc să se implice în activitati civice, în comunitatea din care fac parte. M.A.I.E urmărește prin proiectele la care aderă întărirea identității europene prin promovarea valorilor comune. Considerăm că întărirea democrației nu poate fi realizată decât prin dezvoltarea unei culturi participative, prin implicarea cetăţenilor în luarea deciziilor.